Diari Oficial de la Generalitat Valenciana


Sumari del DOGV 7471, del 23-02-2015 (2015/1478)

RESOLUCIÓ de 29 de gener de 2015, de la cap del Servici de Pagament Directes i Sol·licitud Única, per la qual es publiciten les resolucions dictades pel Fons Espanyol de Garantia Agrària (FEGA) en data 19 de desembre de 2014, per la qual s'assignen drets i es deneguen determinades sol·licituds de drets de pagament únic de la reserva nacional corresponents a la campanya 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7471

Data del DOGV
:   23-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1478


Data del document
:   29-01-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 29 de gener de 2015, de la cap del Servici de Pagament Directes i Sol·licitud Única, per la qual es publiciten les resolucions dictades pel Fons Espanyol de Garantia Agrària (FEGA) en data 19 de desembre de 2014, per la qual s'assignen drets i es deneguen determinades sol·licituds de drets de pagament únic de la reserva nacional corresponents a la campanya 2014. [2015/1478]  
Per mitjà d'este escrit es dóna publicitat a les resolucions dictades pel president del Fons Espanyol de Garantia Agrària (FEGA) en data 19 de desembre de 2014, per la qual s'assignen els drets de pagament únic procedents de la reserva nacional de la campanya 2014 i es deneguen determinades sol·licituds de drets de pagament únic de la reserva nacional corresponents a la campanya 2014.   
Contra l'esmentada resolució, que no posa fi a la via administrativa, es podrà interposar un recurs d'alçada en el termini d'un mes a partir de l'endemà de la publicació en el Diari Oficial de la Comunitat Valenciana, davant de la ministra d'Agricultura, Alimentació i Medi Ambient, de conformitat amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tant l'extracte d'ambdós resolucions dictades pel president del FEGA com la relació de sol·licitants de la Comunitat Valenciana les sol·licituds de drets de pagament únic de la reserva nacional dels quals, han sigut considerades o si és el cas denegades, es troben en l'annex I i annex II, respectivament, així com en el tauler d'anuncis de la Conselleria de Presidència, Agricultura, Pesca, Alimentació i Aigua i en la web de la Conselleria de Presidència, Agricultura, Pesca, Alimentació i Aigua.  
  
València, 29 de gener de 2015.- La cap del Servici de Pagaments Directes i Sol·licitud Única: Noelia Garrigós Pérez.  
  
  
ANNEX I  
  
«Resolució del Fons Espanyol de Garantia Agrària, per la qual s'assignen els drets de pagament únic procedents de la reserva nacional de la campanya 2014.  
L'article 23.1 del Reial Decret 1680/2009, de 13 de novembre sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, modificat pel Reial Decret 420/2011, de 25 de març, regula, per a la mencionada campanya i següents, el procediment per mitjà del qual els agricultors interessats han sol·licitat drets de pagament únic a la reserva nacional.  
  
Els òrgans competents de les comunitats autònomes, basant-se en el que disposen els articles 23, 24, 24 bis i 25 del Reial Decret 1680/2009, i les normes establides a este efecte en la Circular de Coordinació 8/2014 sobre criteris per a l'assignació de drets de pagament únic de la reserva nacional, han tramitat les esmentades sol·licituds d'accés a la reserva i remés a este organisme la informació dels beneficiaris que complixen tots els requisits exigits.  
L'article 26.1 del Reial Decret 1680/2009 disposa que, en funció de les disponibilitats pressupostàries i basant-se en la informació rebuda, el Fons Espanyol de Garantia Agrària calcularà i assignarà els drets de la reserva nacional a cada agricultor i remetrà la informació a les comunitats autònomes perquè puguen procedir a comunicar-la als interessats.  
  
Basant-se en això, la Presidència del Fons Espanyol de Garantia Agrària resol:  
Assignar un total de 61.296,12 drets de reserva nacional de pagament únic corresponents a la campanya 2014 a un total de 1.561 beneficiaris que complixen les disposicions comunitàries i nacionals que regulen l'esmentada assignació per un import de 6.127.486,24 euros.  
En la relació adjunta, que comença amb el titular amb NIF 90632397R i finalitza amb el titular amb NIF D7406052J, es resumix l'esmentada assignació i s'indica, per a cada beneficiari, la comunitat autònoma on va presentar la sol·licitud, el tipus i cas de sol·licitud de reserva nacional presentada, el nombre de drets i l'import total assignat. Per als agricultors afectats per una concentració parcel·lària, la dada que figura en la columna ?Nombre de drets assignats- correspon a la totalitat dels drets de què és propietari eixe agricultor. Per a la resta de casos, s'inclouen, exclusivament, els drets assignats de la Reserva Nacional 2014.  
Contra esta resolució, que no posa fi a la via administrativa, es podrà interposar un recurs d'alçada en el termini d'un mes a partir de l'endemà de la recepció de la comunicació del resultat de l'assignació pels interessats, davant de la ministra d'Agricultura, Alimentació i Medi Ambient, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
El president (firmat electrònicament): Ignacio Sánchez Esteban.»  
  
  
  
ANNEX II  
  
«Resolució del Fons Espanyol de Garantia Agrària, per la qual es deneguen determinades sol·licituds de drets de pagament únic de la reserva nacional corresponent a la campanya 2014.  
L'article 23.1 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, modificat pel Reial Decret 420/2011, de 25 de març, regula que per a la mencionada campanya i següents, el procediment per mitjà del qual els agricultors interessats podran sol·licitar drets de pagament únic a la reserva nacional.  
Els òrgans competents de les comunitats autònomes, basant-se en el que disposen els articles 23, 24, 24 bis i 25 del Reial Decret 1680/2009, i les normes establides a este efecte en la Circular de Coordinació 8/2014 sobre criteris per a l'assignació de drets de pagament únic de la reserva nacional, han tramitat les esmentades sol·licituds d'accés a la reserva i remés a este organisme la informació tant dels beneficiaris que complixen tots els requisits exigits com d'aquells que no han demostrat satisfer totes les condicions establides, motiu pel qual s'ha de desestimar la seua sol·licitud.  
L'article 26.1 del Reial Decret 1680/2009 disposa que, en funció de les disponibilitats pressupostàries i basant-se en la informació rebuda, el Fons Espanyol de Garantia Agrària calcularà i si és el cas, assignarà els drets de la reserva nacional a cada agricultor o bé, en els casos en què el procés de càlcul no presente resultats positius, desestimarà la sol·licitud de drets a la reserva, remetent la informació a les comunitats autònomes perquè puguen procedir a comunicar-la als interessats.  
  
Basant-se en això, la presidència del Fons Espanyol de Garantia Agrària resol:  
Denegar les sol·licituds de drets de la reserva nacional de pagament únic corresponents a la campanya 2014 als 2,141 beneficiaris que figuren en la relació adjunta, que comença amb el titular amb NIF 86296310D i acaba amb el titular amb NIF K7750467M, atés que no complixen les disposicions comunitàries i nacionals que regulen la dita assignació o que el càlcul realitzat no ha suposat l'assignació d'imports de reserva nacional, basant-se en els motius que es detallen en cada cas.  
  
Contra esta resolució, que no posa fi a la via administrativa, es podrà interposar un recurs d'alçada en el termini d'un mes a partir de l'endemà de la recepció de la comunicació del resultat de l'assignació pels interessats, davant del Ministeri d'Agricultura, Alimentació i Medi Ambient, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
El president (firmat electrònicament): Ignacio Sánchez Esteban.